CELEX: E2007G0003
Language: da
Date: 2007-12-06 00:00:00
Title: Afgørelse truffet af EFTA-staternes Stående Udvalg nr. 3/2007/SU af 6. december 2007 om aktindsigt i EFTA-dokumenter og ophævelse af afgørelse nr. 3/2005/SU truffet af EFTA-staternes Stående Udvalg

8.5.2008   
            
            
               DA
            
            
               Den Europæiske Unions Tidende
            
            
               L 122/33
            
         
      AFGØRELSE TRUFFET AF EFTA-STATERNES STÅENDE UDVALG
   
   
      Nr. 3/2007/SU
   af 6. december 2007
   om aktindsigt i EFTA-dokumenter og ophævelse af afgørelse nr. 3/2005/SU truffet af EFTA-staternes Stående Udvalg
   EFTA-STATERNES STÅENDE UDVALG HAR —
   under henvisning til afgørelse nr. 3/2005/SU af 9. juni 2005 truffet af EFTA-staternes Stående Udvalg om aktindsigt i EFTA-dokumenter, som hermed ophæves,
   i erkendelse af offentlighedens interesse i aktindsigt inden for en klart defineret retlig ramme og under iagttagelse af gældende nationale bestemmelser,
   under hensyntagen til, at princippet om åbenhed skal anvendes i videst mulig udstrækning ved behandlingen af begæringer om aktindsigt —
   TRUFFET FØLGENDE AFGØRELSE:
   Artikel 1
   EFTA-sekretariatet stiller de dokumenter, der er anført i bilaget til denne afgørelse, til rådighed for offentligheden ved at placere dem på sit websted.
   Artikel 2
   1.   Enhver kan begære aktindsigt i EØS-relaterede dokumenter (herefter benævnt »dokumenter«), der er udarbejdet af eller indgået til EFTA-sekretariatet, og som EFTA-sekretariatet er i besiddelse af.
   2.   Der gives aktindsigt, medmindre begrænsningerne i de følgende artikler finder anvendelse.
   Artikel 3
   1.   Der gives afslag på aktindsigt vedrørende et dokument, hvis udlevering kan undergrave beskyttelsen af:
   
               a)
            
            
               offentlighedens interesser med hensyn til den offentlige sikkerhed, forsvar og militære spørgsmål, internationale forbindelser eller en EFTA-stats finansielle, monetære eller økonomiske politik
            
         
               b)
            
            
               privatlivets fred og den enkeltes integritet, navnlig i henhold til EFTA-staternes gældende nationale bestemmelser om beskyttelse af personoplysninger.
            
         2.   Der gives afslag på aktindsigt vedrørende et dokument, hvis udlevering kan undergrave beskyttelsen af:
   
               a)
            
            
               en fysisk eller juridisk persons forretningsmæssige interesser, herunder intellektuelle ejendomsrettigheder
            
         
               b)
            
            
               retslige procedurer eller juridisk rådgivning
            
         
               c)
            
            
               formålet med inspektioner, undersøgelser og revision.
            
         3.   Der gives afslag på aktindsigt vedrørende et dokument, der er udarbejdet til internt brug, og som angår et spørgsmål, hvorom der ikke er truffet beslutning, hvis udlevering af dokumentet kan undergrave beslutningstagningsprocessen.
   4.   Der gives afslag på aktindsigt vedrørende et dokument, der indeholder udtalelser til internt brug som led i drøftelser og høringer, selv efter at beslutningen er truffet, hvis udlevering af dokumentet kan undergrave beslutningstagningsprocessen.
   5.   Med hensyn til dokumenter fra tredjemand, der er indgået til EFTA-sekretariatet, rådfører EFTA-sekretariatet sig med den pågældende tredjemand for at vurdere, om en undtagelse i henhold til stk. 1 eller 2 finder anvendelse, medmindre det er indlysende, at dokumentet skal eller ikke må udleveres.
   6.   I de tilfælde, der er omhandlet i stk. 2 – 4, gives der dog hel eller delvis aktindsigt, hvis EFTA-staterne er enige om, at der eksisterer en altovervejende offentlig interesse i udlevering.
   Artikel 4
   En EFTA-stat kan anmode EFTA-sekretariatet om ikke at udlevere dokumenter fra denne EFTA-medlemsstat uden dennes forudgående samtykke.
   Artikel 5
   Hvis kun dele af det ønskede dokument er omfattet af en undtagelse, skal den resterende del af dokumentet udleveres.
   Artikel 6
   1.   Begæringer om aktindsigt vedrørende et dokument indgives skriftligt, herunder i elektronisk form, på engelsk og på en tilstrækkelig præcis måde, så EFTA-sekretariatet er i stand til at identificere dokumentet.
   2.   Er en begæring ikke tilstrækkelig præcis, anmoder EFTA-sekretariatet den, der har fremsat begæringen, om at præcisere denne og bistår vedkommende hermed, f.eks. ved at give oplysninger i overensstemmelse med artikel 11.
   3.   Vedrører en begæring et meget langt dokument eller et meget stort antal dokumenter, kan EFTA-sekretariatet sammen med den, der har fremsat begæringen, uformelt søge at nå frem til en rimelig løsning.
   Artikel 7
   1.   En begæring om aktindsigt i et dokument skal straks behandles. En bekræftelse af modtagelsen fremsendes til den, der har fremsat begæringen.
   2.   EFTA-sekretariatet forelægger EFTA-staterne begæringen til godkendelse, medmindre det er sikkert, at EFTA-staterne ville eller ikke ville give afslag på aktindsigt i dokumentet. EFTA-staterne træffer beslutning uden ugrundet ophold.
   3.   Efter at have modtaget svaret fra EFTA-staterne skal EFTA-sekretariatet enten meddele den, der har fremsat begæringen, at der er givet aktindsigt i det pågældende dokument, og give adgang til aktindsigt efter artikel 10 eller anføre grundene til det fuldstændige eller delvise afslag i et skriftligt svar og give den, der har fremsat begæringen, meddelelse om dennes ret til at forelægge begæringen for EFTA-staternes Stående Udvalg.
   4.   Hvis det ikke er muligt for EFTA-sekretariatet at give den, der har fremsat begæringen, svar inden 12 arbejdsdage fra begæringens registrering, underrettes vedkommende skriftligt om forsinkelsen og om, hvornår en beslutning kan forventes. Den, der har fremsat begæringen, informeres om sin ret til at forelægge begæringen for EFTA-staternes Stående Udvalg, hvis vedkommende ikke har modtaget et svar inden for en rimelig tid.
   5.   I tilfælde af fuldstændigt eller delvist afslag kan den, der har fremsat begæringen, inden for 15 arbejdsdage fra modtagelsen af EFTA-sekretariatets svar forelægge begæringen for EFTA-staternes Stående Udvalg.
   6.   Undlader EFTA-sekretariatet at svare inden for en rimelig frist fra begæringens registrering, er den, der har fremsat begæringen, berettiget til at forelægge begæringen for EFTA-staternes Stående Udvalg.
   Artikel 8
   Forelægges en begæring for EFTA-staternes Stående Udvalg, behandles den straks. Hvis adgang til aktindsigt afslås helt eller delvis, meddeles dette den, der har fremsat begæringen, i et skriftligt svar med begrundelsen for afslaget.
   Artikel 9
   Klassifikationen af et givet dokument (Strictly confidential, Confidential, Restricted) udelukker ikke i sig selv, at offentligheden på et senere tidspunkt får adgang til aktindsigt vedrørende dokumentet.
   Artikel 10
   1.   Den pågældende gives adgang til dokumentet enten ved læsning på stedet eller ved udlevering af en kopi, herunder eventuelt en elektronisk kopi. Den pågældende kan pålægges at betale omkostningerne ved kopiering og fremsendelse af kopier. Dette gebyr må ikke overstige de faktiske omkostninger ved kopieringen og fremsendelsen. Gennemsyn af dokumenter på stedet, kopier af mindre end 20 sider i A4-format og en mulig direkte adgang til dokumenter i elektronisk form er gratis.
   2.   Har EFTA-sekretariatet allerede gjort et dokument offentligt tilgængeligt, og kan den, der har fremsat begæringen, let få adgang hertil, kan EFTA-sekretariatet opfylde sin forpligtelse til at give aktindsigt ved at oplyse den pågældende om, hvordan det ønskede dokument kan fremskaffes.
   Artikel 11
   1.   EFTA-sekretariatet fører et offentligt register over dokumenter vedrørende EØS-aftalen, som EFTA-sekretariatet udfærdiger. Registeret gøres tilgængeligt på EFTA-sekretariatets websted.
   2.   Registeret skal for hvert dokument indeholde et referencenummer, emne og/eller en kort beskrivelse af dokumentets indhold samt den dato, hvor dokumentet blev modtaget eller udfærdiget og indført i registeret. Henvisninger indføres på en sådan måde, at de ikke hindrer beskyttelsen af de i artikel 3 omhandlede interesser.
   3.   Dokumenter klassificeret som »Confidential« eller »Strictly confidential« optages ikke i registeret, medmindre EFTA-staterne aftaler andet.
   4.   Desuden gives der på anmodning adgang til en liste over de EØS-relaterede dokumenter, som EFTA-sekretariatet har udfærdiget eller modtaget, og som er i EFTA-sekretariatets besiddelse.
   Artikel 12
   EFTA-sekretariatet skal give borgerne oplysninger om og være dem behjælpelig med hensyn til, hvordan og hvor begæringer om aktindsigt kan indgives.
   Artikel 13
   Denne afgørelse indebærer ingen indskrænkning af eksisterende regler om ophavsret, som kan begrænse modtagerens ret til at reproducere eller gøre brug af frigivne dokumenter.
   Artikel 14
   Afgørelse nr. 3/2005/SU af 9. juni 2005 truffet af EFTA-staternes Stående Udvalg ophæves.
   Artikel 15
   Denne afgørelse får virkning fra den 1. april 2008.
   Artikel 16
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   Artikel 17
   Denne afgørelse revideres inden for et år fra det tidspunkt, hvor den får virkning.
   
      Udfærdiget i Bruxelles, den 6. december 2007.
      
         
            På Det Stående Udvalgs vegne
         
         Stefán Haukur JÓHANNESSON
         
         
            Formand
         
         Kåre BRYN
         
         
            Generalsekretær
         
      
   
   
      BILAG
      EØS-relaterede EFTA-dokumenter, der skal stilles til rådighed for offentligheden på internettet
      EØS-aftalen og relaterede EFTA-aftaler:
      
                  —
               
               
                  Oprindelige udgaver af EØS-aftalen, tilsyns- og domstolsaftalen og aftalen om Det Stående Udvalg
               
            
                  —
               
               
                  EØS-udvidelsesaftalen
               
            
                  —
               
               
                  Konsolideret udgave af EØS-aftalen
               
            
                  —
               
               
                  Konsolideret udgave af bilagene og protokollerne til EØS-aftalen
               
            
                  —
               
               
                  Konsolideret udgave af tilsyns- og domstolsaftalen
               
            
                  —
               
               
                  Konsolideret udgave af aftalen om Det Stående Udvalg
               
            Retsakter vedtaget af institutionerne:
      
                  —
               
               
                  Afgørelser, der er truffet af EØS-Rådet
               
            
                  —
               
               
                  Afgørelser, der er truffet af Det Blandede EØS-Udvalg
                  
                              —
                           
                           
                              Resolutioner fra Det Blandede EØS-Parlamentarikerudvalg
                           
                        
                              —
                           
                           
                              Det Rådgivende EØS-Udvalgs resolutioner
                           
                        
                              —
                           
                           
                              Det Rådgivende EFTA-Udvalgs udtalelser
                           
                        
                              —
                           
                           
                              Bemærkninger fra EØS/EFTA
                           
                        
            Dagsordener:
      
                  —
               
               
                  EØS-Rådet
               
            
                  —
               
               
                  Det Blandede EØS-Udvalg
               
            
                  —
               
               
                  Underudvalg under Det Blandede EØS-Udvalg (efter aftale med Kommissionen)
               
            
                  —
               
               
                  EFTA-staternes Stående Udvalg
               
            
                  —
               
               
                  Underudvalg under EFTA-staternes Stående Udvalg
               
            
                  —
               
               
                  Arbejdsgrupper under EFTA-staternes Stående Udvalg
               
            
                  —
               
               
                  EFTA-Parlamentarikerudvalget
               
            
                  —
               
               
                  Det Blandede EØS-Parlamentarikerudvalg
               
            
                  —
               
               
                  Det Rådgivende EFTA-Udvalg
               
            
                  —
               
               
                  Det Rådgivende EØS-Udvalg
               
            Konklusioner:
      
                  —
               
               
                  EØS-Rådet
               
            
                  —
               
               
                  EFTA-staternes Stående Udvalg
               
            
                  —
               
               
                  Underudvalg under EFTA-staternes Stående Udvalg
               
            
                  —
               
               
                  Det Blandede EØS-Udvalg (efter aftale med Kommissionen)
               
            
                  —
               
               
                  Blandede underudvalg (efter aftale med Kommissionen)
               
            Rapporter:
      
                  —
               
               
                  EFTA-Parlamentarikerudvalget
               
            
                  —
               
               
                  Det Blandede EØS-Parlamentarikerudvalg
               
            
                  —
               
               
                  Det Rådgivende EFTA-Udvalg
               
            
                  —
               
               
                  Det Rådgivende EØS-Udvalg
               
            Informationsmateriale:
      
                  —
               
               
                  Det Blandede EØS-Udvalgs årsrapport
               
            
                  —
               
               
                  EFTA-formandskabets arbejdsprogram
               
            
                  —
               
               
                  EØS-relaterede statistikker udarbejdet af EFTA's statistiske kontor
               
            
                  —
               
               
                  Liste over afgørelser, der er truffet af Det Blandede EØS-Udvalg
               
            
                  —
               
               
                  Liste over forventede meddelelser efter artikel 103
               
            
                  —
               
               
                  Liste over afgørelser fra Det Blandede EØS-Udvalg med konstitutionelle krav
               
            
                  —
               
               
                  Liste over celexnumre
               
            
                  —
               
               
                  Liste over forslag til fællesskabslovgivning, som Fællesskabet anser for at være EØS-relevant
               
            
                  —
               
               
                  Liste over EF-ret, som Fællesskabet anser for at være EØS-relevant, og EF-ret, der allerede er identificeret som EØS-relevant af EØS- og EFTA-eksperter fra alle EØS- og EFTA-medlemsstater
               
            
                  —
               
               
                  Resultattavler fra underudvalgene under Det Blandede EØS-Udvalg
               
            
                  —
               
               
                  Pressemeddelelser
               
            
                  —
               
               
                  EFTA Fact Sheets
               
            EØS-finansieringsmekanismen:
      
                  —
               
               
                  Regler og procedurer for EØS-finansieringsmekanismen
               
            
                  —
               
               
                  Retningslinjer for EØS-finansieringsmekanismen
               
            
                  —
               
               
                  Aftalememoranda vedrørende EØS-finansieringsmekanismen
               
            Den norske finansieringsmekanisme:
      
                  —
               
               
                  Regler og procedurer for den norske finansieringsmekanisme
               
            
                  —
               
               
                  Retningslinjer for den norske finansieringsmekanisme
               
            
                  —
               
               
                  Aftalememoranda vedrørende den norske finansieringsmekanisme